cyanic-selkie/wikianc huggingface dataset:
คามอฟ Ka-27
ประวัติปฏิบัติการ
เฮลิคอปเตอร์ Ka-27 ของกองทัพเรือรัสเซีย จากเรือพิฆาตชั้นอูดาลอยของรัสเซีย ซึ่งเซเวอโรมอสก์ได้ดำเนินการฝึกการลงจอดบนดาดฟ้าเพื่อการทำงานร่วมกันบนเรือบัญชาการสหรัฐ USS เมานต์วิตนีย์ (LCC-20) เมื่อวันที่ 22 กรกฎาคม ค.ศ. 2010
ฏอฆูต
ฏอฆูต (طاغوت พหุพจน์: เฏาะวาฆีต ความหมายโดยกว้าง: "ไปไกลเกินขอบเขต" หรือ ระบุเป็น "ความสูง" หรือ "จุดสูงสุด" มาจากคำว่า ฏอฆิยะฮ์ طاغية แปล. ทรราช) เป็นอภิธานศัพท์ศาสนาอิสลามแสดงถึงการสักการะสิ่งอื่นใดนอกจากพระเจ้า ในเทววิทยาอิสลาม คำนี้มักใช้กับการบูชายัญเลือดแก่เทวรูปหรือมารของพวกนอกศาสนา ในปัจจุบัน คำนี้สามารถใช้กับอำนาจเผด็จการ ซึ่งมาจากซูเราะฮ์ อันนิซาอ์ อายะฮ์ที่ 60 นักปราชญ์อิสลามสมัยใหม่ ซัยยิด อะบุล อะลา เมาดูดีย์ นิยาม ฏอฆูต ในตัฟซีรของเขาเป็นสิ่งมีชีวิตที่ไม่ได้แค่ก่อกบฎต่อพระเจ้าเท่านั้น แต่ได้ล่วงละเมิดเจตจำนงของตนเองด้วย เนื่องจากการเชื่อมโยงเหล่านี้ ทำให้ในปัจจุบัน คำนี้ถูกใช้แก่คนหรือกลุ่มที่ต่อต้านอิสลามและตัวแทนของลัทธิจักรวรรดินิยมทางวัฒนธรรมตะวันตก ซึ่งใช้มาตั้งแต่การปฏิวัติอิหร่านของรูฮุลลอฮ์ โคมัยนี
คามอฟ Ka-27
ประวัติปฏิบัติการ
Ka-32 มากกว่า 240 ลำได้รับการสร้างขึ้นใน ค.ศ. 2019 และส่งออกไปกว่า 30 ประเทศ โดยประเทศเกาหลีใต้มี Ka-32 ปฏิบัติการประมาณ 60 ลำ ซึ่งในช่วงกลางคริสต์ทศวรรษ 1990 ประเทศรัสเซียได้ชดเชยหนี้ให้แก่ประเทศเกาหลีใต้ผ่านการจัดหาอาวุธ
Ka-32A11BC มีอัตราส่วนกำลังต่อน้ำหนักสูงและง่ายต่อการจัดการ เนื่องจากมีการออกแบบใบพัดคู่แกนร่วม เส้นผ่านศูนย์กลางของใบพัดเฮลิคอปเตอร์ไม่ได้ถูกจำกัดโดยการมีใบพัดที่หาง รวมถึงส่วนที่เป็นเครื่องค้ำส่วนหางของเฮลิคอปเตอร์ที่เกี่ยวข้อง สิ่งนี้อำนวยความสะดวกในการหลบหลีกใกล้กับสิ่งกีดขวาง และช่วยให้มั่นใจถึงความแม่นยำที่ยอดเยี่ยมเมื่อโฉบในสภาพที่มีควันและฝุ่นหนาแน่น ทั้งนี้ Ka-32A11BC อาจติดตั้งระบบดับเพลิงแบบแขวนถังน้ำแบบพับได้ชนิดแบมบีที่มีความจุสูงสุดห้าตัน และขยายอายุการใช้งานได้ถึง 32,000 ชั่วโมงบิน
ฏอฆูต
ศัพทมูลวิทยา
หรือคำในภาษาอาหรับมาจากรากสามอักษรของ ط-غ-ت ซึ่งหมายถึง "ข้ามขอบเขต, ล้ำเส้นขอบเขต" หรือ "ก่อกบฎ"
คามอฟ Ka-27
ประวัติปฏิบัติการ
ตั้งแต่คริสต์ทศวรรษ 1990 เป็นต้นมา จีนได้ซื้อรุ่นส่งออกอย่าง Ka-28 และรุ่นการเตือนเรดาร์อย่าง Ka-31 สำหรับกองเรือของกองทัพเรือกองทัพปลดปล่อยประชาชน ซึ่งการจัดซื้อ Ka-31 ถูกเปิดเผยครั้งแรกใน ค.ศ. 2010 โดยเป็นที่เชื่อกันว่า Ka-28 ของจีนได้รับการติดตั้งระบบอิเล็กทรอนิกส์ที่ดีกว่าเมื่อเทียบกับ Ka-28 ที่ส่งออกไปยังประเทศอื่น
ฏอฆูต
ในอัลกุรอาน
คำว่า ฏอฆูต ปรากฎอยู่ในอัลกุรอาน 8 ครั้ง ในอาระเบียก่อนการมาของอิสลาม อิงถึงเทพเจ้าของพวกนอกรีต เช่น อัลลาต และอัลอุซซา
""เจ้ามิได้มองดูบรรดาผู้ที่ได้รับส่วนหนึ่งจากคัมภีร์ดอกหรือ? โดยที่พวกเขาศรัทธาต่ออัลญิบติ และอัฏ-ฏอฆูต และกล่าวแก่บรรดาผู้ปฏิเสธศรัทธา ว่า 'พวกเขาเหล่านี้แหละเป็นผู้อยู่ในทางที่เที่ยงตรงกว่าบรรดาผู้ศรัทธาทั้งหลาย""
คามอฟ Ka-27
ประวัติปฏิบัติการ
ใน ค.ศ. 2013 ประเทศรัสเซียได้ทดสอบคามอฟ Ka-27M ใหม่ด้วยเรดาร์แอกทีฟอิเล็กทรอนิคอลลีสแกนด์อาเรย์ พื้นฐานของการปรับปรุง Ka-27M ได้รับการติดตั้งบนเรดาร์ส่งทางอากาศของเฮลิคอปเตอร์พร้อมเสาอากาศแบบเรียงเฟสชนิดแอกทีฟ FH-A ซึ่งเรดาร์นี้เป็นส่วนหนึ่งของระบบเรดาร์สั่งการและยุทธวิธีที่รวมระบบอื่น ๆ ไว้ด้วยกัน ได้แก่ อะคูสติก, แมกนีโตเมทริก, ข่าวกรองทางสัญญาณ และเรดาร์ โดยข้อมูลทั้งหมดได้แสดงอยู่บนเครื่องมือแสดงผล
Ka-32 ใช้สำหรับการก่อสร้างเสาส่งไฟฟ้าแรงสูงสำหรับระบบจ่ายกําลังไฟฟ้าเหนือหัวเนื่องจากมีความสามารถในการยกสูงกว่าเวอร์ทอล 107 เล็กน้อย ส่วนในประเทศแคนาดา Ka-32 ใช้สำหรับการตัดไม้โดยการคัดเลือก เนื่องจากสามารถยกสายพันธุ์ที่เลือกในแนวตั้งได้
ฏอฆูต
ในอัลกุรอาน
- กุรอาน ซูเราะฮ์ที่ 4 (อันนิซาอ์), อายะฮ์ที่ 51
คามอฟ Ka-27
ประวัติปฏิบัติการ
ในเดือนสิงหาคม ค.ศ. 2013 คามอฟ Ka-32, C-GKHL ที่ประจำการในเบลลาคูลา รัฐบริติชโคลัมเบีย ประเทศแคนาดา ได้ประสบกับความล้มเหลวของหนึ่งในเครื่องยนต์คลิมอฟ TV3-117BMA (ผลิตโดยมอเตอร์ซิชในประเทศยูเครน) การตรวจสอบทางเทคนิคในเวลาต่อมาระบุว่ามีการควบคุมคุณภาพที่ไม่ดีในการประกอบกังหันคอมเพรสเซอร์ ซึ่งนำไปสู่ความล้มเหลวของหน่วยทั้งหมดหลังจากแยกใบพัดคอมเพรสเซอร์หลายใบ
ฏอฆูต
ในอัลกุรอาน
โองการนี้อิงจากเหตุการณ์จริงที่กลุ่มของผู้ปฏิเสธชาวมักกะฮ์ไปหาชาวยิวที่โดดเด่นสองคนเพื่อหารือถึงความจริงในคำสอนของมุฮัมมัด และกล่าวว่าพวกนอกรีตมีเส้นทางที่เที่ยงตรงกว่ามุสลิม
คามอฟ Ka-27
ประวัติปฏิบัติการ
นอกจากนี้ Ka-27 ใช้โดยกองทัพเรือซีเรียระหว่างสงครามกลางเมืองซีเรียที่กำลังดำเนินอยู่
ดูเพิ่ม
อากาศยานที่มีบทบาท, การกำหนดค่า และยุคที่เทียบเคียงกัน
ฏอฆูต
ในอัลกุรอาน
""เจ้ามิได้มองดูบรรดาผู้ที่อ้างตนว่าพวกเขาศรัทธาต่อสิ่งที่ถูกประทานลงมาแก่เจ้าและสิ่งที่ถูกประทานลงมาก่อนเจ้าดอกหรือ ? โดยที่เขาเหล่านั้นต้องการที่จะให้การแก่อัฏฏอฆูต ทั้ง ๆ ที่พวกเขาถูกใช้ให้ปฏิเสธมันและชัยฏอนนั้นต้องการที่จะให้พวกเขาหลงทางที่ห่างไกล""
- กุรอาน ซูเราะฮ์ที่ 4 (อันนิซาอ์), อายะฮ์ที่ 60
""บรรดาผู้ที่ศรัทธานั้น พวกเขาจะต่อสู้ในทางของอัลลอฮฺ และบรรดาผู้ปฏิเสธศรัทธานั้น พวกเขาจะต่อสู้ในทางของอัฎ-ฎอฆูต ดังนั้นพวกเจ้าจงต่อสู้บรรดาสมุนของชัยฏอนเถิด แท้จริงอุบายของชัยฏอนนั้นเป็นสิ่งที่อ่อนแอ""
- กุรอาน ซูเราะฮ์ที่ 4 (อันนิซาอ์), อายะฮ์ที่ 76
อีกครั้งที่คำว่า ฏอฆูต ใช้เจาะจงถึงมารที่พวกกุเรชบูชา
""ไม่มีการบังคับใดๆ (ให้นับถือ) ในศาสนา อิสลาม แน่นอน ความถูกต้องนั้นได้เป็นที่กระจ่างแจ้งแล้วจากความผิด ดังนั้นผู้ใดปฏิเสธศรัทธาต่ออัฎ-ฎอฆูต และศรัทธาต่ออัลลอฮฺแล้ว แน่นอนเขาได้ยึดห่วงอันมั่นคงไว้แล้ว โดยไม่มีการขาดใด ๆ เกิดขึ้นแก่มัน และอัลลอฮฺนั้นเป็นผู้ทรงได้ยิน ผู้ทรงรอบรู้""
- กุรอาน ซูเราะฮ์ที่ 2 (อัลบะเกาะเราะฮ์), อายะฮ์ที่ 256
ดูเพิ่ม
• อิฟรีต
• ญิน
• มุอ์มิน
• ชิรก์
• เตาฮีด
Translation
Translation (การแปล) อาจหมายถึง
Tetraplariidae
Tetraplariidae เป็นสกุลของไบรโอซัวที่อยู่ในวงศ์ Cheilostomatida.
สปีชีส์ในสกุล ได้แก่:
อัสการ์ มามิน
อัสการ์ อูซักบายูเลอ มามิน (Асқар Ұзақбайұлы Мамин/Asqar Ūzaqbaiūly Mamin) เป็นนักการเมืองและนักเศรษฐศาสตร์ของคาซัคซึ่งดำรงตำแหน่งนายกรัฐมนตรีคาซัคสถานตั้งแต่ปี ค.ศ. 2019 ถึงปี 2022 เขาลาออกเนื่องจากแรงกดดันจากเหตุการณ์ความไม่สงบในคาซัคสถานใน ค.ศ. 2022
เดฟ ฟิโลนี
เดวิด ฟิโลนี (David Filoni) เป็นผู้กำกับภาพยนตร์และรายการทีวี นักพากย์ นักเขียนบทและอำนวยการสร้างรายการโทรทัศน์ และเป็นแอนิเมะเตอร์ เคยร่วมงานสร้าง Avatar: The Last Airbender, เดอะแมนดาลอเรียน, และ สตาร์ วอร์ส: เดอะ โคลน วอร์ส ทั้งฉบับภาพยนตร์และฉบับซีรีส์
Orbituliporidae
Orbituliporidae เป็นสกุลของไบรโอซัวที่อยู่ในวงศ์ Cheilostomatida.
สปีชีส์ในสกุล ได้แก่:
วัดเพิ่มประสิทธิผล
วัดเพิ่มประสิทธิผล หรือเรียกว่า วัดหัวบึง ตั้งอยู่ที่ เลขที่ 55 หมู่ที่ 6 ตำบลงิ้วราย อำเภออินทร์บุรี จังหวัดสิงห์บุรี ในสังกัดคณะสงฆ์ธรรมยุต
ประวัติ
วัดเพิ่มประสิทธิผล ตั้งขึ้นเมื่อ พ.ศ. 2411 เดิมทีเป็นแค่ที่พักสงฆ์ชั่วคราว โดยมีพระสมุห์คล้อย ได้มาจำพรรษาอยู่ และได้สร้างอุโบสถหลังแรกขึ้น ใช้เวลา 11 ปี จึงแล้วเสร็จ โดยมีนางเพิ่ม ประภาสะวัต นายประสิทธิ์ กันภัย (สามี) และ นายผล (ลูกชาย) ได้บริจาคที่ดินให้วัด จึงได้ตั้งชื่อวัดว่า "วัดเพิ่มประสิทธิผล"
รายนามเจ้าอาวาส
เท่าที่ปรากฏรายชื่อ ดังนี้
อ้างอิง
เรียบเรียงจาก http://www.tong-en.com/article/10/content/375/
ศาลาแก้วกู่
ศาลาแก้วกู่, อุทยานเทวาลัย หรือ วัดแขก เป็นอุทยานขนาด 42 ไร่ของสำนักปฏิบัติธรรมแก้วกู่ และสถานที่ท่องเที่ยวสำคัญในชุมชนสามัคคี อำเภอเมือง จังหวัดหนองคาย ที่ประดิษฐานรูปปั้นคอนกรีตเสริมเหล็กขนาดใหญ่จำนวนรวมกว่า 200 องค์ โดยประกอบด้วยพระพุทธรูป พระรูปของพระโพธิสัตว์ เทพเจ้าฮินดู บุคคลในคริสต์ศาสนา ความเชื่อพื้นบ้าน และตัวละครจากรามเกียรติ์ อุทยานแห่งนี้ถูกสร้างขึ้นโดยปู่บุญเหลือ สุรีรัตน์ ภายใต้แนวคิดว่า "ทุกศาสนาสามารถอยู่รวมกันได้" และให้เป็น "สถานที่แทนภาพดินแดนแห่งการหลุดพ้นจากกิเลสทั้งปวง" ในปี พ.ศ. 2521
ภายในอุทยาน ที่บริเวณฐานของพระรูปแต่ละองค์จะมีจารึกอธิบายชิ้นงานและแนวคิด คติเตือนใจ เป็นภาษาอีสาน และภาษาไทย รุปปั้นที่สูงที่สุดมีความสูงราว 25 เมตร นอกจากนี้ยังมีอาคารสำนักพุทธศาสนาแก้วกู่ความสูงสามชั้น สถาปัตยกรรมเลียนแบบมัสยิด บนหน้าบันของอาคารจารึกสัญลักษณ์โอม และอักษรไทย ศาลาแก้วกู่ โดยชั้นบนสุดเป็นที่ตั้งร่างของปู่บุญเหลือ สุรีรัตน์ที่บรรจุในผอบ [ผะ-อบ] และไม่เน่าเปื่อยทำให้สร้างความอัศจรรย์แก่ผู้ที่ศรัทธาในตัวท่านเป็นอย่างมาก
ปู่บุญเหลือได้สร้างอุทยานนี้ถัดจากสวนพระ หรือ วัดเชียงควน (Buddha Park; Wat Xieng Khuan) ที่ตั้งอยู่ในนครเวียงจันทน์ ประเทศลาว แต่ท่านได้สร้างให้อุทยานแก้วกู่นี้มีงานที่มีความวิจิตรและยิ่งใหญ่กว่าที่เคยสร้างที่ประเทศลาว สวนแห่งนี้มีลักษณะที่คล้ายคลึงกับสวนแห่งโบมาร์โซ (Gardens of Bomarzo) ที่แคว้นลัตซีโย ประเทศอิตาลี
Thalamoporellidae
Thalamoporellidae เป็นสกุลของไบรโอซัวที่อยู่ในวงศ์ Cheilostomatida.
สปีชีส์ในสกุล ได้แก่:
วัดธรรมาวุธาราม (จังหวัดระนอง)
วัดธรรมาวุธาราม เป็นวัดราษฎร์ ตั้งอยู่เลขที่ 33  บ้านฝ่ายท่า ถนนเพชรเกษม หมู่ที่ 4 ตำบลกะเปอร์ อำเภอกะเปอร์ จังหวัดระนอง สังกัดคณะสงฆ์มหานิกาย
สภาพฐานะและที่ตั้งวัด
อาณาเขต
สภาพแวดล้อม พื้นที่ตั้งเป็นที่เนินเขา สภาพแวดล้อมทั่วไปเป็นป่าละเมาะ  ทุ่งนาและเนินเขา
วัดธรรมาวุธาราม หรือที่ชาวบ้านเรียกว่า "วัดนอก"  เริ่มก่อสร้างขึ้นเมื่อวันที่ 9 มีนาคม พ.ศ. 2504 โดยมีนายหน่อ - นางเที้ยง  ชำนาญวุธ  บริจาคที่ดินและดำเนินการก่อสร้างวัด  ได้รับอนุญาตให้สร้างวัดเมื่อวันที่ 8 กันยายน พ.ศ. 2513 กระทรวงศึกษาธิการประกาศตั้งเป็นวัดเมื่อวันที่ 23 เมษายน พ.ศ. 2514 ได้รับพระราชทานวิสุงคามสีมาเมื่อวันที่ 10 กุมภาพันธ์ พ.ศ. 2523 เขตวิสุงคามสีมากว้าง 50 เมตร ยาว 60 เมตร ผูกพัทธสีมาเมื่อวันที่ 20 กุมภาพันธ์ พ.ศ. 2523 การบูรณะพัฒนาวัดได้รับการทำนุบำรุงจากหลายคนหลายฝ่ายจนทำให้วัดเจริญรุ่งเรืองตามลำดับจนได้รับยกย่องให้เป็นวัดพัฒนาตัวอย่างของอำเภอกะเปอร์เมื่อ พ.ศ. 2515
สโมสรฟุตบอลห้วยแถลง เอฟซี ในฤดูกาล 2559
การแข่งขันฟุตบอลของ ห้วยแถลง เอฟซี ประจำปี พ.ศ. 2559
คลาวด์เบอร์รีแจม
คลาวด์เบอร์รีแจม (Cloudberry Jam) เป็นวงสวีดิชป็อป ที่ผสมผสานกลิ่นอาย บอสซาโนวา-โซล และแจ๊สในดนตรี ประกอบด้วยสมาชิก Jennie Medin, Jörgen Wärnström และ Henrik Sundqvist
คลาวด์เบอร์รีแจม ก่อตั้งวงในปี 1991 หลังจากนั้นปี 1992 ออกผลงานอีพีอัลบั้มแรกชุด LA LA LA ในแนวดนตรีที่ได้รับอิทธิพลจากเพลงสไตล์โมทาวน์ แจ๊สและบอสซาโนวา ผลงานอีพีชุดนี้ได้รับเสียงวิจารณ์ที่ดีและทำให้ได้เซ็นสัญญากับค่าย Quattro ในญี่ปุ่น ซึ่งพวกเขาก็ได้รับความสนใจอย่างมาก
ในญี่ปุ่น พวกเขายังออกอัลบั้มชุด Bridge ในปี 1994 และปลายเดือนเมษายน 1995 ก็ออกผลงานอัลบั้มเต็ม ที่ออกขายทั้งในสวีเดน ญี่ปุ่น กับผลงานชื่อ Blank Paycheck ซึ่งขายได้กว่า 50,000 ชุดใน 6 เดือน
ปี 1996 คลาวด์เบอร์รีแจม ออกอัลบั้มชุด Providing the atmosphere ซึ่งได้รับรางวัลแผ่นเสียงทองคำสวีเดน กับยอดขาย 50,000 ชุด และรางวัลแผ่นเสียงทองคำในญี่ปุ่นกับยอด 1 แสนชุด ในปี 1998 ออกผลงานชุด "The impossible shuffle" กับยอดขายราว 40,000 ชุด
ปลายปี 1998 Jennie ตัดสินใจที่จะกลับไปเรียนต่อระดับมหาวิทยาลัย ซึ่งทำให้ทุกคนคิดว่าถึงปลายทางของวง คลาวด์เบอร์รีแจม แล้ว แต่ในปี 2000 Jörgen และ Jennie ได้พบกันอีกครั้งและเริ่มพูดถึงโครงการที่จะกลับมาทำงานร่วมกันอีกครั้ง แต่ทั้งสองก็ได้ทำงานร่วมกันในโปรเจกต์อัลบั้มเดี่ยวของ Jennie Medins ชุด The world through my eyes ในปี 2003 ในญี่ปุ่นและออกเดือนมกราคม 2004 ในสวีเดน หลังจากที่ทำงานร่วมกันนี้ทำให้คิดถึง Henrik สมาชิกของวงอีกคน ที่อยากที่จะทำงานร่วมกันอีกครั้งใน คลาวด์เบอร์รีแจม จนในที่สุดกลับมาร่วมงานกันอีกครั้งในชุด Moving on up!
คณะศิลปศาสตร์และวิทยาศาสตร์ มหาวิทยาลัยนครพนม
คณะศิลปศาสตร์และวิทยาศาสตร์ มหาวิทยาลัยนครพนม (Faculty Liberal arts And Science, Nakhonphanom University) เป็น คณะวิชา สังกัดมหาวิทยาลัยนครพนม
ประวัติ
"คณะศิลปศาสตร์และวิทยาศาสตร์" เดิมเป็นสถาบันราชภัฏ ๑ ใน ๕  สถาบันราชภัฏที่จัดตั้งขึ้นใหม่  โดยได้ประกาศเป็นสถาบันราชภัฏนครพนม ในราชกิจจานุเบกษา ฉบับกฤษฏีกา เล่มที่ ๑๑๘  ตอนที่ ๕๙  ก  วันที่ ๒๐ กรกฎาคม พุทธศักราช ๒๕๔๔
สถาบันราชภัฏนครพนม ดำเนินภารกิจภายใต้การเปลี่ยนแปลงของสถานการณ์โลกและสังคม ทั้งในด้านสังคม เศรษฐกิจ การเมือง สภาพแวดล้อม และเทคโนโลยี ซึ่งกระแสเหล่านี้มีผลกระทบต่อทุกส่วนของสังคมรวมทั้งของสถาบันราชภัฏ นครพนม จากสภาวะการณ์ของโลกยุคโลกาภิวัตน์ สภาวะเศรษฐกิจถดถอย รัฐบาลต้องบริหารประกาศภายใต้ขีดจำกัดด้านงบประมาณ กอรปกับรัฐบาลมีแนวนโยบายในการปฏิรูปการเมือง รูปแบบราชการและการปฏิรูปการศึกษา โดยมีสาระสำคัญตามพระราชบัญญัติการศึกษาแห่งชาติ  พุทธศักราช ๒๕๔๒ ที่กำหนดให้สถาบันอุดมศึกษาในกำกับของรัฐ  สถาบันราชภัฏนครพนมจึงจำเป็นต้องเร่งพัฒนาสถาบันทั้งทางด้านคุณภาพและ ศักยภาพในการจัดการศึกษา โดยให้ความสำคัญกับการพิจารณาองค์การในภาพรวมให้เป็นระบบมากขึ้น  เพื่อจะได้ผลักดันให้สถาบันพัฒนาก้าวหน้าต่อไป การยกฐานะสถาบันราชภัฏ เป็นมหาวิทยาลัยราชภัฏด้วยพระราชบัญญัติมหาวิทยาลัยราชภัฏพุทธศักราช ๒๕๔๗ ได้ประกาศใช้ในราชกิจจานุเบกษา ฉบับกฤษฎีกา เล่ม  ๑๒๑  ตอนพิเศษ ๒๓ ก  ลงวันที่  ๑๔  มิถุนายน พุทธศักราช  ๒๕๔๗  จึงมีผลให้สถาบันราชภัฏนครพนมได้รับการยกฐานะขึ้นเป็น มหาวิทยาลัยราชภัฏนครพนม ตั้งแต่วันที่  ๑๕ มิถุนายน พุทธศักราช ๒๕๔๗  หลังจากนั้นในวันที่ ๒  กันยายน ๒๕๔๘ ได้มีการหลอมรวมสถาบันการศึกษาที่อยู่ในจังหวัดนครพนม
การจัดตั้งมหาวิทยาลัยนครพนม มหาวิทยาลัยราชภัฎนครพนมได้รับการยกฐานะขึ้นตามพระราช บัญญัติมหาวิทยาลัย ราชภัฏ  พุทธศักราช  ๒๕๔๗  ได้ประกาศใช้ในราชกิจจานุเบกษา  เล่ม  ๑๒๑  ตอนพิเศษ  ๒๓ ก  ลงวันที่  ๑๔  มิถุนายน พุทธศักราช  ๒๕๔๗  นับเนื่องมาจนกระทั่ง  วันที่  ๑  กันยายน  ๒๕๔๘  พระราชบัญญัติมหาวิทยาลัยนครพนม พุทธศักราช  ๒๕๔๘ ให้รวมมหาวิทยาลัยราชภัฎนครพนมวิทยาเขตนครพนมมหาวิทยาลัยมหาสารคาม วิทยาลัยเทคนิคนครพนม  วิทยาลัยเกษตรและเทคโนโลยีนครพนม  วิทยาลัยการอาชีพธาตุพนม วิทยาลัยการอาชีพนาหว้า  และวิทยาลัยพยาบาลบรมราชชนนี  มาจัดตั้งเป็นมหาวิทยาลัยนครพนม  โดยได้ประกาศใช้ในราชกิจจานุเบกษา  เล่ม  ๑๒๒  ตอนที่  ๗๕ ก ลงวันที่    ๑  กันยายน  ๒๕๔๘
นะ (วิญญาณ)
นะ ออกเสียง น่ะ (มาจากคำว่า นาถะ ในภาษาบาลี แปลว่า "ที่พึ่ง") เขียนว่า นัต หรือ แน็ต ก็มี หมายถึงวิญญาณซึ่งเคารพบูชากันอยู่ในพม่าตามความเชื่อพื้นเมืองที่มีมาก่อนพุทธศาสนา
นะแบ่งเป็น นะหลวง 37 ตน กับส่วนที่เหลือทั้งหมด (เช่น รุกขเทวดา เจ้าป่า เจ้าเขา ฯลฯ) บุคคลที่จะได้รับการยกย่องให้เป็นนะหลวงนั้นมักเป็นผู้ตายผิดธรรมชาติ เช่น ตายโหง ตายด้วยโรคระบาด หรือถูกลอบสังหาร เพราะเชื่อว่ามีแรงจิตและฤทธานุภาพสูงกว่าผีทั่ว ๆ ไป และมักเป็นผู้มีประวัติเป็นที่กล่าวขานหรือยกย่องนับถือ นอกจากนี้ นะยังแบ่งออกเป็นสองประเภท คือ นะชั้นล่าง หรืออัคนะ (အောက်နတ်) คือ วิญญาณคนทั่วไปไม่ว่าจะมีชื่อหรือไม่มีชื่อ และนะชั้นสูง หรืออเทตนะ (အထက်နတ်) เป็นเทวดาอาศัยอยู่ในหกชั้นฟ้า นะมีความหลากหลายและแตกต่างกันไปในแต่ละภูมิภาคของพม่า ในเขตเมืองบูชานะน้อยกว่าในชนบทและสังคมพม่าทั่วไป
นะกับพระพุทธศาสนา
เมื่อพระเจ้าอโนรธามังช่อ แห่งราชวงศ์พุกาม นำศาสนาพุทธนิกายเถรวาทจากอาณาจักรมอญเข้าสู่อาณาจักรพม่าในพุทธศตวรรษที่ 18 ความเชื่อเรื่องนะจึงถูกผสมผสานเข้ากับศาสนาพุทธ โดยยกเลิกการบูชานะตามแบบพื้นบ้าน และนะบางส่วนถูกยกระดับให้เป็นนะหลวงหรือนะระดับประเทศ พระองค์ได้ทำการตั้งศาลนะหลวงขึ้นที่ตองกะละบริเวณเขาโปะป้า หรือที่เรียกว่า มหาคีรีนะ ใกล้เมืองพุกาม โดยมีทั้งหมด 37 ตน โดยนะที่สำคัญคือ นะตัจจาเมง หรือ นะสักรา (พระอินทร์), นะพระเจ้าตะเบ็งชะเวตี้, นะโยนบะเยง (นะพระเจ้าเมกุฏิสุทธิวงศ์) เป็นต้น
นะกับสังคมชนบท
ความเชื่อดั้งเดิมที่แพร่หลายในหมู่คนชนบทเชื่อว่ามีวิญญาณของผู้พิทักษ์ป่าหรือเจ้าป่า เรียกว่า ตอซองนะ (တောစောင့်နတ်) และวิญญาณของผู้พิทักษ์ภูเขาหรือเจ้าเขา เรียกว่า ตองซองนะ (တောင်စောင့်နတ်) และดูเหมือนจะทำหน้าที่เป็นตัวยับยั้งการทำลายสิ่งแวดล้อมได้ในจุดหนึ่ง โดยเฉพาะอย่างยิ่งการตัดต้นไม้ขนาดใหญ่จะถูกละเว้นเนื่องจากเชื่อว่าเป็นที่อยู่อาศัยของรุกขเทวดา หรือที่เรียกว่า ย็อกกาโซ (ရုက္ခစိုး) เพราะการกระทำเช่นนี้จะนำมาซึ่งความโกรธกริ้วแก่ผู้กระทำความผิด
รายชื่อนะ
ในหนังสือเที่ยวเมืองพม่า ของไพรัตน์ สูงกิจบูลย์ได้มีการกล่าวถึงนะว่ามีเพียง 37 ตน โดยในช่วงสมัยอาณาจักรพุกาม เหลือนะอยู่เพียง 22 ตน ต่อมาได้เพิ่มขึ้นในสมัยพระเจ้าอโนรธาอีก 15 ตน โดยมีรายนามดังต่อไปนี้
รูปลักษณ์ของนะหลวงทั้ง 37 ตน
หมายเหตุ: ภาพและชื่อของนะในที่นี้ได้มาจากหนังสือ "The Thirty Seven Nats" โดย Sir Richard Carnac Temple (พิมพ์เมื่อ ค.ศ. 1906) ซึ่งชื่อของนะที่ปรากฏอาจไม่ตรงกับรายชื่อข้างบน เนื่องจากยังไม่สามารถหาคำแปลเทียบเคียงกับรายชื่อข้างต้นได้
การบูชานะ
ในประเทศพม่า การบูชาหรือประเพณีเกี่ยวกับนะมีตลอดทั้งปี แต่งานเทศกาลเกี่ยวกับนะที่ใหญ่และมีชื่อเสียงที่สุด คือ หมู่บ้านต่องปะโยง ในเขตมัณฑะเลย์ เป็นเวลา 6 วัน ในเดือนสิงหาคมของทุกปี เนื่องจากนะสองพี่น้อง หรือ ชเวปยินยีดอ และชเวปยินนองดอ เคยอาศัยอยู่ในหมู่บ้านแห่งนี้ตั้งแต่สมัยพระเจ้าอโนรธา ซึ่งเชื่อว่าเป็นเชื้อสายแขกผสมพม่า ถูกสั่งประหาร ณ ที่แห่งนี้ เนื่องจากละเลยต่อการขนอิฐสร้างพุทธเจดีย์ตามพระราชบัญชา และกลายเป็นผีมาหลอกหลอนพระเจ้าอโนรธา พระองค์จึงมีบัญชาให้ตั้งศาลบูชาไว้ ณ ที่แห่งนี้
คนทรงนะ มีชื่อเรียกว่า "นะกะด่อ" (နတ်ကတော်; nat kadaws) นะกะด่อจะนับถือนะชเวปยินยีดอเป็นเสมือนนะครู นะกะด่อจากทั่วพม่าจะเดินทางมาที่นี่เพื่อบูชาปีละครั้ง ผู้ที่เป็นนะกะด่อจะเป็นผู้ที่ชาวพม่าให้ความเคารพในทุกชนชั้น และความเชื่อจะถูกส่งต่อมาเป็นทอด ๆ หากพ่อแม่ศรัทธานะกะด่อคนใด ลูกหลานก็จะถูกพามาด้วยและมอบตัวเป็นศิษย์
นะกะด่อ ทำหน้าที่สื่อสารระหว่างนะกับมนุษย์ ซึ่งนะกะด่อแต่ละคนสามารถเข้าทรงนะได้หลายตน ไม่จำกัดเฉพาะตนใดตนหนึ่ง แต่การที่จะเข้าทรงนะตนใด ก็จะมีการแต่งกายที่แตกต่างกันออกไป แต่เดิมผู้ที่หน้าที่เป็นนะกะด่อจะเป็นผู้หญิง และได้รับการนับถือว่าเป็นภรรยาของนะ และสืบทอดกันทางสายเลือดจากแม่สู่ลูก ในช่วงกลางคริสต์ศตวรรษที่ 20 จึงได้มีนะกะด่อที่เป็นผู้ชาย แต่ก็มีจำนวนน้อย ต่อมาในช่วงคริสต์ทศวรรษที่ 1960 นะกะด่อที่เป็นเพศที่สามจึงปรากฏ และมีมากขึ้นในช่วงคริสต์ทศวรรษที่ 1980 ทั้งที่ในสังคมพม่าในยุคนั้นยังไม่ค่อยเปิดรับมากกับสภาพเพศที่สาม การที่บุคคลเพศที่สามได้เป็นนะกะด่อเนื่องจากเชื่อว่าบุคคลที่มีเพศสภาพเช่นนี้ เหมาะสมที่สุดที่เป็นผู้ติดต่อกันระหว่างโลกมนุษย์กับโลกแห่งวิญญาณ ซึ่งในปัจจุบันนะกะด่อที่เป็นเพศที่สามได้รับความนิยมมากกว่านะกะด่อที่เป็นชายจริงหญิงแท้เสียอีก
ก่อนการเข้าทรงจะมีการจัดเลี้ยงอาหารต่อผู้มาร่วมงานและบูชาพระรัตนตรัย และบูชานะโดยเครื่องบูชาหลัก คือ มะพร้าว เนื่องจากมินมหาคีรีนะ ซึ่งสิงสถิตย์อยู่ยังเขาโปปา ตายเพราะถูกไฟคลอกในรัชสมัยพระเจ้าจานสิตา น้ำมะพร้าวมีคุณสมบัติเย็นและช่วยดับร้อนอันจะทำให้นะพึงพอใจ นอกจากนี้ยังมีกล้วยและธูปเทียนต่าง ๆ
ในหมู่บ้านต่องปะโยงจะมีปะรำพิธีสำหรับนะกะด่อแต่ละคนที่จะมาเข้าทรง โดยจัดเวียนกันเป็นรอบ ๆ เมื่อถึงรอบของใคร ผู้นำก็จะพามารำยังปะรำพิธีซึ่งมีปี่พาทย์ประโคมรออยู่แล้ว ซึ่งบริเวณที่จัดงานจะเป็นงานนอกกำแพงวัด เนื่องจากเป็นการเข้าทรงนะนอก ซึ่งมีถิ่นฐานนอกกำแพงวัดเจดีย์ชเวซีโกน
การเข้าทรงนะ นะกะด่อจะฟ้อนรำไปตามจังหวะเสียงเพลงโดยมีสาวกหรือผู้ศรัทธาติดตามไป ช่วงที่สำคัญคือ นะกะด่อจะโปรยเงินแจกจ่ายผู้ที่ยืนดู ซึ่งสามารถใช้ความมั่งคั่งของนะกะด่อเป็นเครื่องวัดความมีชื่อเสียงของนะกะด่อผู้นั้นได้ และก็มักมีการเข้าทรงเกิดขึ้นมากมายในบรรดาผู้ที่เข้าร่วมงานทั้งที่ไม่ใช่นะกะด่อ
แม้ผ่านกาลเวลามานานกว่าสองพันปีและถูกท้าทายความเชื่อ ทั้งเคยมีความพยายามที่จะยกเลิกการบูชาและเชื่อเรื่องนะ แต่ปัจจุบันเชื่อว่ามีชาวพม่ากว่าร้อยละ 80 ที่ยังคงนับถือนะอยู่
ความเชื่อเกี่ยวกับอิทธิฤทธิ์ของนะ
สมเด็จพระเจ้าบรมวงศ์เธอ กรมพระยาดำรงราชานุภาพ ทรงได้กล่าวเกี่ยวกับอิทธิฤทธิปาฏิหาริย์ของนะ ในช่วงรัชสมัยของพระเจ้ามินดง เนื่องจากพระเจ้ามินดงได้มีพระดำริให้ทำการรื้อศาลนะแห่งหนึ่งทำให้พระองค์ประชวร ดังมีข้อความดังนี้
"...ครั้งหนึ่งในรัชกาลพระเจ้ามินดง ผีแน็ตที่ศาลแห่งหนึ่งดุร้าย ทำให้เกิดอันตรายแก่ผู้คนจนร้อนถึงพระเจ้ามินดง จึงโปรดให้ทำพิธีส่งวิญญาณด้วยประการอย่างใดอย่างหนึ่ง ด้วยตรัสว่าผีแน็ตไปปฏิสนธิแล้ว ให้รื้อศาลเสียเถิดคนจะได้หายครั่นคร้าม
...อยู่ต่อมาพระเจ้ามินดงประชวร มีอาการให้จุกแดกเป็นกำลัง หมอหลวงถวายพระโอสถเสวยก็ไม่หาย พวกเข้าเฝ้าปรึกษากันเห็นว่า คงเป็นด้วยถูกผีแน็ตที่ดำรัสสั่งให้รื้อศาลกระทำร้าย ด้วยยังมิได้ไปเกิดใหม่ดังพระราชบริหาร จึงให้ทำศาลขึ้นอย่างเดิม พระเจ้ามินดงก็หายประชวร..."
มัทเอมวีอา
มัทเอมวีอา (บางครั้งพระนามเขียนว่า มัทเอมวียา, มัทเอมมูยา หรือ มันเอมเยยา) เป็นพระมเหสีพระองค์ที่สองของฟาโรห์ทุตโมสที่สี่ ซึ่งเป็นฟาโรห์แห่งอียิปต์ในราชวงศ์ที่สิบแปดและพระราชมารดาของฟาโรห์อเมนโฮเตปที่สาม พระนาม มัทเอมวีอา หมายถึง "เทพีมัทเกิดในเปลือกไม้ศักดิ์สิทธิ์"
การสิ้นพระชนม์
ช่วงเวลาการสิ้นพระชนม์ของพระนางมัทเอมวีอา ตอนนี้ยังไม่ทราบ แต่เชื่อกันว่าพระองค์มีพระชนม์ชีพนานถึงรัชสมัยของฟาโรห์อเมนโฮเตปที่สาม ซึ่งเป็นพระโอรสของพระองค์ หลักฐานที่แสดงให้เห็นคือการปรากฏตัวของพระองค์ในหมู่รูปปั้นของ Colossi of Memnon ซึ่งสร้างขึ้นอย่างดีในรัชสมัยของพระองค์เช่นเดียวกับการกล่าวถึงที่ดินของเธอบนฉลากไวน์ที่พบในพระราชวัง Malkata ของฟาโรห์อเมนโฮเทปที่สาม ในธีบส์
นาธานาเอล
นาธานาเอล (ฮีบรู נתנאל, ναθαναηλ, "พระเจ้าประทาน") หรือที่รู้จักกันในชื่อ นาธานาเอลชาวบ้านคานา เป็นสาวกของพระเยซู ซึ่งระบุถึงเฉพาะในบทที่ 1 และ 21 ของพระวรสารนักบุญยอห์น
พระวรสารนักบุญยอห์นระบุว่านาธานาเอลเป็นสหายของฟีลิปจากเบธไซดา (1:43-44) ฟีลิปไปพบนาธานาเอลและกล่าวกับเขาว่า “เราพบคนที่โมเสสกล่าวถึงในหนังสือธรรมบัญญัติ และคนที่พวกผู้เผยพระวจนะกล่าวถึง คือ เยซูชาวนาซาเร็ธบุตรโยเซฟ”
ตอนแรกนาธานาเอลสงสัยว่าพระเมสสิยาห์จะมาจากนาซาเร็ธจริงหรือไม่ โดยกล่าวว่า "สิ่งดี ๆ จะมาจากนาซาเร็ธได้หรือ?" แต่เขาก็ยอมตามฟีลิปไป พระเยซูตรัสถึงลักษณะของนาธานาเอลในทันทีว่าเป็น "ชาวอิสราเอลแท้ ในตัวเขาไม่มีอุบาย" นักวิชาการบางคนเชื่อว่าคำตรัสของพระเยซูที่ว่า "เราเห็นท่านอยู่ใต้ต้นมะเดื่อก่อนที่ฟีลิปจะเรียกท่าน" มีพื้นฐานมาจากคำพูดของชาวยิว ซึ่งหมายถึงการศึกษาคัมภีร์โทราห์ นาธานาเอลยอมรับว่าพระเยซูเป็น "พระบุตรของพระเจ้า" และ "กษัตริย์ของอิสราเอล"
นาธานาเอลปรากฏตัวอีกครั้ง (ในชื่อ "นาธานาเอลชาวบ้านคานา") ในบทสุดท้ายของพระวรสารนักบุญยอห์น ในฐานะหนึ่งในสาวกที่พระเยซูทรงปรากฏพระองค์เบื้องหน้าที่ทะเลกาลิลีหลังการฟื้นคืนพระชนม์
สถาบันวิจัยข้าวระหว่างประเทศ
สถาบันวิจัยข้าวระหว่างประเทศ (International Rice Research Institute, ย่อ: IRRI) เป็นองค์การวิจัยและฝึกระหว่างประเทศมีสำนักงานใหญ่ในลอสบาโนส ลากูนา (Los Banos, Laguna) ประเทศฟิลิปปินส์ และมีสำนักงานในสิบเจ็ดประเทศ มีเจ้าหน้าที่ประมาณ 1,300 คน IRRI ขึ้นชื่อจากงานด้านการพัฒนาสายพันธุ์ข้าวซึ่งเป็นปัจจัยให้เกิดการปฏิวัติสีเขียวในคริสต์ทศวรรษ 1960 ซึ่งป้องกันทุพภิกขภัยในทวีปเอเชีย
สถาบันฯ ก่อตั้งในปี 2503 โดยมุ่งลดความยากจนและความอดอยาก พัฒนาสุขภาพของชาวนาและผู้บริโภคข้าว และประกันความยั่งยืนทางสิ่งแวดล้อมของการทำนาข้าว สถาบันฯ เจริญภารกิจผ่านการวิจัยร่วมมือ ความเป็นหุ้นส่วน และการเสริมสร้สางการวิจัยเกษตรกรรมของชาติและขยายระบบของประเทศที่ IRRI ทำงานอยู่
IRRI เป็นศูนย์หนึ่งจาก 15 ศูนย์วิจัยการเกษตรในโลกซึ่งรวมเป็นกลุ่มศูนย์วิจัยการเกษตรระหว่างประเทศ (Consortium Group of International Agriculture Research Centers, CGIAR) ความเป็นหุ้นส่วนทั่วโลกขององค์การที่ดูแลการวิจัยความมั่นคงทางอาหาร นอกจากนี้ ยังเป็นศูนย์วิจัยการเกษตรไม่แสวงผลกำไรที่ใหญ่ที่สุดในทวีปเอเชีย
พงศาวดารแห่งจอร์เจีย
พงศาวดารแห่งจอร์เจีย (საქართველოს მატიანე) หรือ อนุสรณ์ประวัติศาสตร์จอร์เจีย (საქართველოს ისტორიის მემორიალი) เป็นอนุสรณ์สถานตั้งอยู่ใกล้กับทะเลทบิลิซี ผลงานสร้างสรรค์โดยซูรับ เซเรเทลี ในปี 1985 แต่สร้างไม่เสร็จโดยสมบูรณ์ อนุสรณ์สถานในปัจจุบันประกอบด้วยเสา 16 เสา ความสูงระหว่าง 30–35 เมตร ครึ่งบนแสดงภาพของกษัติรย์ ราชินี และวีรชน ส่วนท่อนล่างเป็นชีวประวัติของพระเยซู นอกจากนี้ยังมีกางเขนเถาองุ่นของนักบุญนีโนและโบสถ์น้อยหนึ่งหลัง
ครอสส์เลิฟ
"Cross Love" (ครอสส์เลิฟ) เป็นเพลงประกอบละครโทรทัศน์ซีรีส์เรื่อง ไรซิงซัน ของสถานีโทรทัศน์ไทยทีวีสีช่อง 3 โดยจากค่ายจีเอ็มเอ็ม แกรมมี่ ประพันธ์เนื้อร้องโดย ณรงค์วิทย์ เตชะธนะวัฒน์ ประพันธ์คำร้องญี่ปุ่นโดย วชิระกฤช พุกพบสุข และแต่งทำนองโดย จักรกฤษณ์ มัฆนาโส โดยแต่ละเรื่องเพลงนี้จะมีรูปแบบแตกต่างกันออกไป
Japanese Rock Version
เพลง Cross Love ในตอน รอยรักหักเหลี่ยมตะวัน ขับร้องโดยวงอินสติงต์ ในเวอร์ชันภาษาญี่ปุ่น เป็นแนวป็อปร็อก โดยเรียบเรียงเสียงประสานโดย อนุกานต์ จันทร์อุไร
เวอร์ชันนี้ออกจำหน่ายในวันที่ 10 กรกฎาคม พ.ศ. 2557 ได้ติดอันดับสูงสุด 10 ของชาร์ต GMM Grammy Gmember Song Chart Top 100 ประจำวันที่ 21 กรกฎาคม พ.ศ. 2557 จากการจัดอันดับของเว็บไซต์ Gmember.com
Japanese Pop Version
เพลง Cross Love ในตอน รอยฝันตะวันเดือด ขับร้องโดย ลุลา และขลุ่ย วชิระกฤช พุกพบสุข ในเวอร์ชันภาษาญี่ปุ่น เป็นแนวป็อป โดยเรียบเรียงเสียงประสานโดย วชิระกฤช พุกพบสุข
เวอร์ชันนี้ออกจำหน่ายในวันที่ 20 สิงหาคม พ.ศ. 2557 ได้ติดอันดับสูงสุด 29 ของชาร์ต GMM Grammy Gmember Song Chart Top 100 ประจำวันที่ 23 สิงหาคม พ.ศ. 2557 จากการจัดอันดับของเว็บไซต์ Gmember.com
เวอร์ชันภาษาไทย
เวอร์ชันนี้ออกจำหน่ายในวันที่ 8 กรกฎาคม พ.ศ. 2557 ได้ติดอันดับสูงสุด 16 ของชาร์ต GMM Grammy Gmember Song Chart Top 100 ประจำวันที่ 14 กรกฎาคม พ.ศ. 2557 จากการจัดอันดับของเว็บไซต์ Gmember.com
ยูโรเปียนเกมส์
กีฬายูโรเปียนเกมส์ (European Games; ชื่อย่อ: Europiad) เป็นการแข่งขันมหกรรมกีฬาระหว่างประเทศในทวีปยุโรป ซึ่งมีการจัดขึ้นในทุกสี่ปี เริ่มกำหนดการแข่งขันโดย คณะกรรมการโอลิมปิกยุโรป (The European Olympic Committee; EOC)
ยิ่งพันธ์ มนะสิการ
ยิ่งพันธ์ มนะสิการ (23 พฤศจิกายน พ.ศ. 2480 - 22 ธันวาคม พ.ศ. 2546) เป็นอดีตรัฐมนตรีว่าการกระทรวงวิทยาศาสตร์ เทคโนโลยี และสิ่งแวดล้อม อดีตสมาชิกสภาผู้แทนราษฎร จังหวัดพิษณุโลก และอดีตนายกสภามหาวิทยาลัยนเรศวร
ประวัติ
ด้านชีวิตครอบครัวสมรสกับนางมยุรา มนะสิการ มีบุตร-ธิดา 3 คน
การทำงาน
นายยิ่งพันธ์ มนะสิการ เป็นสมาชิกสภาผู้แทนราษฎร จังหวัดพิษณุโลก พรรคประชากรไทย และเคยเป็นรัฐมนตรีว่าการทบวงมหาวิทยาลัย ในรัฐบาลของพลเอก ชาติชาย ชุณหะวัณ เมื่อปี พ.ศ. 2534 และเป็นเลขาธิการพรรคประชากรไทย ซึ่งนายยิ่งพันธ์ มนะสิการ เป็น 1 ใน 12 ส.ส. กลุ่มงูเห่า ที่ให้การสนับสนุนนายชวน หลีกภัย เป็นนายกรัฐมนตรี จนได้รับตำแหน่งรัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม ในรัฐบาล 3 คณะ ตั้งแต่ปี พ.ศ. 2538 - พ.ศ. 2541 ซึ่งในการดำรงตำแหน่งดังกล่าว เขาถูกกล่าวหาว่ามีความเกี่ยวโยงกับการทุจริตที่ดินคลองด่าน เป็นเหตุให้นายวัฒนา อัศวเหม ถูกศาลตัดสินจำคุก และเขาถูกกรมควบคุมมลพิษ ฟ้องร้องเรียกค่าเสียหายจากการที่เขาเป็นผู้เสนอโครงการต่อคณะรัฐมนตรี เอื้อประโยชน์ให้มีการดำเนินการให้ราชการได้รับความเสียหาย รวมมูลค่าความเสียหายที่ต้องชดใช้ 4,770 ล้านบาท
ในการเลือกตั้ง พ.ศ. 2544 ได้ย้ายมาลงสมัครในนามพรรคไทยรักไทย แต่ไม่ได้รับการเลือกตั้ง แพ้ให้กับนายพิทักษ์ สันติวงศ์เดชา จากพรรคประชาธิปัตย์ ต่อมาได้ลงเลือกตั้งซ่อมเขต 6 แต่ก็แพ้ให้กับนายจุติ ไกรฤกษ์ ทำให้ในการจัดตั้งรัฐบาลของ พ.ต.ท.ทักษิณ ชินวัตร จึงได้รับตำแหน่งเป็นเพียง ที่ปรึกษารัฐมนตรีว่าการทบวงมหาวิทยาลัย
ถึงแก่อนิจกรรม
ยิ่งพันธ์ มนะสิการ ถึงแก่อนิจกรรมด้วยโรคมะเร็งต่อมน้ำเหลือง เมื่อวันที่ 22 ธันวาคม พ.ศ. 2546 สิริอายุ 66 ปี มีพิธีพระราชทานเพลิงศพเมื่อวันที่ 3 เมษายน พ.ศ. 2547 ณ วัดธรรมจักร อำเภอเมืองพิษณุโลก จังหวัดพิษณุโลก
แคธรีน แฟร์แนร์
แคธรีน แฟร์แนร์ (Cathrine Ferner) เกิดเมื่อวันที่ 22 กรกฎาคม พ.ศ. 2505 เป็นพระธิดาคนโตใน เจ้าหญิงอัสตริดแห่งนอร์เวย์ และ โยฮัน แฟร์แนร์ เป็นพระราชนัดดาใน สมเด็จพระราชาธิบดีโอลาฟที่ 5 แห่งนอร์เวย์ พระราชภาคิไนยใน สมเด็จพระราชาธิบดีฮารัลด์ที่ 5 แห่งนอร์เวย์ ทรงอยู่ในลำดับที่ 77 ในการสืบราชสันตติวงศ์สหราชอาณาจักร เนื่องด้วยเธอสืบเชื้อสายมาจาก ม็อดแห่งเวลส์ สมเด็จพระราชินีแห่งนอร์เวย์ พระราชธิดาพระองค์เดียวใน สมเด็จพระเจ้าเอ็ดเวิร์ดที่ 7 แห่งสหราชอาณาจักร
แคธรีน แฟร์แนร์ สมรสกับ อาริด โจฮันเซน เมื่อวันที่ 9 ธันวาคม 2532 โดยมีบุตรดังนี้
Nepenthes gracillima
Nepenthes gracillima (มีรากศัพท์มาจากคำในภาษาละติน : เป็นขั้นสุดของ gracilis "ยาว, เรียว") เป็นหม้อข้าวหม้อแกงลิงที่สูง เป็นพืชพื้นเมืองของเพนนิซูล่า มาเลเซีย
ซอฟี วีลแม็ส
ซอฟี วีลแม็ส สโตน (Sophie Wilmès Stone) เป็นนักการเมืองหญิงชาวเบลเยียมซึ่งเคยดำรงตำแหน่งเป็นนายกรัฐมนตรีเบลเยียมคนที่ 52 และเป็นสตรีคนแรกที่เป็นนายกรัฐมนตรี โดยในปัจจุบันดำรงตำแหน่งรองนายกรัฐมนตรีและรัฐมนตรีการต่างประเทศตั้งแต่ ค.ศ. 2020
วีลแม็สได้รับเลือกเป็นสมาชิกสภาผู้แทนราษฎรครั้งแรกใน ค.ศ. 2014 และได้รับเลือกเป็นรัฐมนตรีการงบประมาณในรัฐบาลมีแชล 1 และ 2 ระหว่าง ค.ศ. 2015–2019
ภายหลังจากการเลือกตั้งทั่วไปใน ค.ศ. 2019 สมเด็จพระราชาธิบดีฟีลิปมีพระบรมราชานุญาตให้วีลแม็สจัดตั้งรัฐบาลชั่วคราว (รัฐบาลวีลแม็ส 1) ก่อนที่จะจัดตั้งรัฐบาลใหม่อีกครั้งในเดือนมีนาคม ค.ศ. 2020 เพื่อจัดการกับการระบาดทั่วของโควิด-19
ต่อมาในเดือนตุลาคม ค.ศ. 2020 วีลแม็สได้เข้าร่วมกับรัฐบาลของอาเล็กซันเดอร์ เดอ โกร ในตำแหน่งรัฐมนตรีการต่างประเทศ และรองนายกรัฐมนตรี
วัดชนาธิปเฉลิม
ประวัติ
อุโบสถที่มีลักษณะแปลกไปจากพระอุโบสถโดยทั่วไป คือ อุโบสถวัดชนาธิปเฉลิม มีลักษณะ เป็นทรง  2 ชั้น  ชั้นล่างก่ออิฐถือปูน ส่วนชั้นบนเป็นอาคารไม้ ด้านหน้าพระอุโบสถเป็นระเบียง มีบันไดทั้ง 2 ด้าน
พ.ศ. 2473 สร้างพระอุโบสถ ชั้นบนสำหรับประกอบพิธีกรรมของพระสงฆ์ ส่วนชั้นล่างใช้เป็นศาลาการเปรียญ ปัจจุบันได้บูรณปฏิสังขรณ์แล้ว  สภาพเดิมที่ยังคงเหลืออยู่ คือ โครงสร้างของพระอุโบสถ และเสาบานหน้าต่างซึ่งแกะสลักรูปเครือเถา
วัดชนาธิปเฉลิมเป็นวัดที่หน่วยอนุรักษ์สิ่งแวดล้อมศิลปกรรมท้องถิ่นจังหวัดสตูลร่วมกับศูนย์วัฒนธรรมจังหวัดสตูล โรงเรียนสตูลวิทยา ประกาศเป็นเขตอนุรักษ์สิ่งแวดล้อม ปัจจุบันมี โรงเรียนเทศบาล 2 (วัดชนาธิปเฉลิม) อยู่ติดกับวัด ล้อมรอบด้วยคลองจำนวน 3 สาย คือ คลองมำบัง คลองเส็นเต็น และคลองตายาย
จิ้มจุ่ม
จิ้มจุ่ม บ้างก็เรียก หมูจุ่ม เป็นอาหารประเภทเดียวกันกับ แจ่วฮ้อน เป็นอาหารไทยภาคอีสาน โดยคำว่าจิ้มจุ่ม หมายถึงการนำน้ำซุปมาผสมกับแจ่ว ใส่ผัก และเนื้อสัตว์ลงไป มีน้ำซุปต้มลงในหม้อดิน ส่วนผสมของน้ำซุปประกอบด้วยสมุนไพรไทย ข่า ตะไคร้ พริก โหระพาและผักต่าง ๆ เนื้อสัตว์ที่นิยมใส่ลงไปคือ เนื้อหมู เนื้อไก่และอาหารทะเลต่าง ๆ ผักที่นิยมคือ ผักกาดขาว กะหล่ำปลี ผักบุ้งและโหระพา ส่วนน้ำจิ้มจะเป็นน้ำจิ้มแจ่ว น้ำจิ้มสุกี้
ส่วนแจ่วฮ้อนน้ำซุปจะออกสีที่เข้มข้นคล้าย ๆ ก๋วยเตี๋ยวน้ำตก มีส่วนผสมจากสมุนไพรไทย เครื่องต้มยำ เลือดวัว เลือดหมู และขี้เพี้ย ผักที่นิยมคือ ผักกาดขาว กะหล่ำปลี ผักบุ้งและโหระพา ส่วนน้ำจิ้มจะเป็นน้ำจิ้มแจ่วผสมกับขี้เพี้ยเล็กน้อย
แต่เดิมจิ้มจุ่มมีขายตามร้านอาหารข้างถนน ร้านอาหารอีสาน ในปัจจุบันร้านชาบูชาบูและร้านสุกี้ยากี้จำนวนมากในไทยได้ปรับปรุงสูตรจิ้มจุ่มและวิธีการกินให้เหมาะสมกับวัตถุดิบ
พระเจ้าซันโชที่ 1 แห่งเลออน
ซันโชที่ 1 (Sancho I; เลออน: Sanchu I) หรือ ซันโชผู้ตัวอ้วน (Sancho El Craso; เลออน: Sanchu El Crasu) ครองราชย์เป็นกษัตริย์ของอาณาจักรเลออนตั้งแต่ปี ค.ศ. 956 เป็นพระโอรสคนเล็กของพระเจ้ารามิโรที่ 2 แห่งเลออน
หลังสืบทอดตำแหน่งต่อจากพระเจ้าออร์ดอญโญที่ 2 พระเชษฐา พระเจ้าซันโชถูกล้มล้างอำนาจด้วยการก่อปฏิวัติของกลุ่มขุนนางและถูกแทนที่โดยพระเจ้าออร์ดอญโญที่ 4 ซึ่งเป็นลูกพี่ลูกน้องของพระองค์ พระเจ้าซันโชร้องขอความช่วยเหลือจากกาหลิบอับดุรเราะห์มานที่ 3 ชาวอุมัยยัดที่ช่วยเอาบัลลังก์กลับมาให้พระองค์ในปี ค.ศ. 960
พระราชประวัติ
ซันโชเป็นพระโอรสของพระเจ้ารามิโรที่ 2 แห่งเลออนกับพระมเหสีคนที่สอง พระราชินีอูร์รากา ซันเชซ ทรงเป็นพระนัดดาของพระเจ้าซันโช การ์เซสที่ 1 กับโตดาแห่งปัมโปลนา ผู้สืบทอดตำแหน่งต่อจากพระเจ้ารามิโรคือพระเจ้าออร์ดอญโญที่ 3 พระโอรส ในปี ค.ศ. 951 โดยมีการคัดค้านจากอินฟันเตซันโชที่โต้แย้งว่าราชบัลลังก์เลออนเป็นของพระองค์ ซันโชได้รับการสนับสนุนจากกลุ่มขุนนาง, พระอัยกา โตดา และเฟร์นัน กอนซาเลซ เคานต์แห่งกัสติยา พระเชษฐภาดาของพระเจ้าออร์ดอญโญ พระเจ้าออร์ดอญโญปราบคนกลุ่มนี้ได้ที่ข้างกำแพงเมืองเลออน
พระเจ้าออร์ดอญโญสิ้นพระชนม์ในปี ค.ศ. 956 พระเจ้าซันโชจึงยึดบัลลังก์เลออนมา แต่สองปีต่อมากลับถูกคัดค้านเพราะทรงอ้วนเกินไป พระองค์ถูกปลดลงจากบัลลังก์โดยกลุ่มขุนนางเลออนและกัสติยา ซึ่งนำโดยเคานต์เฟร์นัน กอนซาเลซ ที่ประกาศให้พระเจ้าออร์ดอญโญที่ 4 เป็นกษัตริย์
ต่อมาซันโชหันไปหาพระอัยกี พระราชินีโตดาแห่งปัมโปลนา เพื่อขอให้ช่วยกอบกู้ราชอาณาจักรของพระองค์กลับคืนมา และหันไปหาอับดุรเราะห์มานที่ 3 กาหลิบแห่งกอร์โดบา ทรงขอให้ฮัสดะอี อิบน์ ชัปรุต แพทย์ที่ราชสำนักของกาหลิบช่วยรักษาพระองค์ และขอให้กาหลิบช่วยกอบกู้บัลลังก์เลออน แลกกับพื้นที่ส่วนน้อยบนที่ราบลุ่มแม่น้ำดูเอโร
พระราชินีโตดา พระเจ้าซันโชที่ 1 และพระมเหสีของพระองค์ เตเรซา อันซูเรซ เดินทางไปกอร์โดบาในปี ค.ศ. 958 ฮัสดะอี อิบน์ ชัปรุตรักษาอาการอ้วนของพระองค์ด้วยการให้พระองค์ดื่มเท่าที่จำเป็นเป็นเวลาสี่สิบวัน ต่อมาด้วยการลงนามในข้อตกลง กองทัพมุสลิมและปัมโปลนายึดซาโมราได้ในฤดูใบไม้ผลิปี ค.ศ. 959 และยึดเลออนได้ในปี ค.ศ. 960 ทำให้พระเจ้าซันโชที่ 1 ได้กลับไปเป็นกษัตริย์ พระเจ้าออร์ดอญโญที่ 4 หนีไปอัสตูเรียส
เพียงไม่นานพระเจ้าซันโชที่ 1 ก็ลืมข้อตกลงที่ทำไว้กับชาวมุสลิมที่ต่อมาหันสนับสนุนออร์ดอญโญที่ 4 ในปลายรัชสมัยของพระองค์ กลุ่มกบฏขุนนางได้ยึดและปลดปล่อยกัสติยาเป็นอิสระ และเคานต์แห่งกาลิเซียมีอำนาจแข็งแกร่งขึ้น
ในปี ค.ศ. 966 รัชสมัยของพระองค์สิ้นสุดลงเมื่อทรงสิ้นพระชนม์จากการถูกวางยาพิษ ผู้สืบทอดตำแหน่งต่อจากพระองค์คือพระเจ้ารามิโรที่ 3 แห่งเลออน พระโอรส
แม่น้ำอิชิการิ
แม่น้ำอิชิการิ เป็นแม่น้ำสายสำคัญในฮกไกโด เป็นแม่น้ำที่ยาวที่สุดในฮกไกโดและยาวเป็นอันดับสามของญี่ปุ่น มีความยาวทั้งสิ้น 268 กิโลเมตร มีพื้นที่ลุ่มน้ำกว่า 14,330 ตารางกิโลเมตรเป็นอันดับสองของญี่ปุ่น มีต้นกำเนิดมาจากเขาอิชิการิในเขตหมู่ภูเขาไฟไดเซ็ตสึซัง และไหลผ่านเมืองอาซาฮิกาวะและนครซัปโปโระ ในอดีตเมื่อราว 40,000 ปีก่อนแม่น้ำสายนี้เคยไหลลงสู่มหาสมุทรแปซิฟิก แต่เนื่องจากการปะทุของภูเขาไฟและลาวาไหลไปขวางเส้นทางเดิมไว้ ทำให้แนวแม่น้ำไหลไปออกที่ทะเลญี่ปุ่นแทน
ประเทศเนเธอร์แลนด์ในโอลิมปิก
ประเทศเนเธอร์แลนด์ เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1952 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศเนเธอร์แลนด์ คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ NED
นับตั้งแต่ประเทศเนเธอร์แลนด์ส่งนักกีฬาเข้าร่วมการแข่งขันโอลิมปิกครั้งแรก นักกีฬาเนเธอร์แลนด์ได้รับเหรียญรางวัลรวมทั้งหมด 415 เหรียญ โดยแบ่งเป็น 130 เหรียญทอง 136 เหรียญเงิน และ 149 เหรียญทองแดง
แชร์แวร์
แชร์แวร์ (shareware) คือชนิดของโปรแกรมที่ผู้เป็นเจ้าของแจกจ่ายให้ผู้ใช้โดยไม่ต้องเสียค่าใช้จ่ายใดๆ ในลักษณะของการทดลองใช้งาน และมักมีการจำกัดความสามารถของโปรแกรมที่ใช้งานได้ ความสามารถที่ใช้งานได้ หรือ ระบบความสะดวกสบาย แชร์แวร์มักเปิดให้ดาวน์โหลดได้จากอินเทอร์เน็ตผ่านทางหน้าเวป หรือ จากแผ่นซีดีที่แถมมากับนิตยสาร หรือ หนังสือพิมพ์จุดประสงค์ของโปรแกรมแชร์แวร์ก็เพื่อ ให้ผู้ซื้อได้ทดลองใช้ตัวโปรแกรม ก่อนตัดสินใจถึงความคุ้มค่าสำหรับการซื้อสิทธิ์โปรแกรมตัวเต็ม
2017 แอลพีจีเอทัวร์
2017 แอลพีจีเอทัวร์ เป็นฤดูกาลการแข่งขันกอล์ฟของสตรีจากทั่วโลก โดยเริ่มต้นฤดูกาลที่ประเทศบาฮามาส ในวันที่ 26 มกราคม และสิ้นสุดฤดูกาลในวันที่ 19 พฤศจิกายน ที่เมืองเนเปิลส์ รัฐฟลอริดา ประเทศสหรัฐอเมริกา ในฤดูกาลนี้มีจำนวนรายการแข่งขันทั้งหมด 33 รายการ เงินรางวัลรวม 63,200,000 ดอลลาร์สหรัฐ
ตารางการแข่งขันและผลการแข่งขัน
หมายเลขที่แสดงในวงเล็บนั้นแสดงถึงจำนวนรายการที่ผู้เข้าแข่งขันชนะทั้งหมดในแอลพีจีเอทัวร์นับจนถึงรายการปัจจุบัน (นับเฉพาะรายการที่เป็นทางการของแอลพีจีเอทัวร์เท่านั้น)
สถิติประจำฤดูกาล
ผู้นำอันดับเงินรางวัล
ดูอันดับทั้งหมด
ผู้นำอันดับคะแนนเฉลี่ย
รางวัลประจำปี
ในทุกๆปี แอลพีจีเอจะมีการมอบรางวัลพิเศษให้แก่ผู้เล่น 3 รางวัล ได้แก่:
เชมัน
แชมัน หรือ เชมัน (shaman) เป็นชื่อเรียกของกลุ่มบุคคลที่เชื่อว่ามีความสามารถในทางวิญญาณ มีความสามารถในการรักษาโรคด้วยวิญญาณ ในบางวัฒนธรรมจะเชื่อว่าสามารถควบคุมสภาพอากาศ สามารถเดินทางไประหว่างโลกมนุษย์ โลกวิญญาณ นรก และสวรรค์ พบได้มากในทางตอนเหนือและตอนกลางของทวีปเอเชีย เชมันแบ่งออกได้หลากหลายประเภท หลัก ๆ ก็คือ คนทรง (medium) ผู้เผยพระวจนะ (prophet) ผู้เห็นสิ่งต่าง ๆ (seer) และผู้ร่ายคาถา (sorcerer)
เชมันมีชื่อเรียกแตกต่างไปตามแต่ภาษา วัฒนธรรม และลักษณะของความสามารถ เช่น คนทรง มิโกะ องเมียว บ้างเรียก พ่อมด หรือแม่มด ส่วนในประเทศญี่ปุ่น ก็มีผู้ใช้คาถาสาปแช่งเรียกชื่อว่า พระนางฮิมิโกะ ถือเป็นส่วนหนึ่งของเชมันเช่นกัน
เบเนดิกเทอ แฟร์แนร์
เบเนดิกเทอ แฟร์แนร์ (Benedikte Ferner) เกิดเมื่อวันที่ 27 กันยายน พ.ศ. 2506 เป็นพระธิดาคนรองใน เจ้าหญิงอัสตริดแห่งนอร์เวย์ และ โยฮัน แฟร์แนร์ เป็นพระราชนัดดาใน สมเด็จพระราชาธิบดีโอลาฟที่ 5 แห่งนอร์เวย์ พระราชภาคิไนยใน สมเด็จพระราชาธิบดีฮารัลด์ที่ 5 แห่งนอร์เวย์ ทรงอยู่ในลำดับที่ 80 ในการสืบราชสันตติวงศ์สหราชอาณาจักร เนื่องด้วยเธอสืบเชื้อสายมาจาก ม็อดแห่งเวลส์ สมเด็จพระราชินีแห่งนอร์เวย์ พระราชธิดาพระองค์เดียวใน สมเด็จพระเจ้าเอ็ดเวิร์ดที่ 7 แห่งสหราชอาณาจักร
เธอสมรสจำนวน 3 ครั้ง ครั้งแรกกับ รอล์ฟ วูด เมื่อวันที่ 30 เมษายน 2537 ก่อนจะหย่าในเดือนกันยายน 2541 และได้สมรสครั้งที่ 2 กับ มอนต์ อินาร์ สตังค์ เมื่อวันที่ 2 ธันวาคม 2543 และหย่ากันในเดือนกรกฎาคมปี 2545 ก่อนที่จะได้อยู่กินกับ เอดจ์ ฮิวเดน จากการสมรสทั้ง 3 ครั้ง ไม่มีบุตร
รอตเทอร์ดามบลิทซ์
การทิ้งระเบิดของเยอรมันที่รอตเทอร์ดาม หรือเป็นที่รู้จักกันว่า รอตเทอร์ดาม บลิตซ์ (การโจมตีสายฟ้าแลบที่รอตเทอร์ดาม) เป็นการทิ้งระเบิดทางอากาศที่รอตเทอร์ดามโดยกองทัพอากาศเยอรมัน ลุฟท์วัฟเฟอ เมื่อวันที่ 14 พฤษภาคม ค.ศ. 1940 ในช่วงเยอรมันได้บุกเข้ายึดครองเนเธอร์แลนด์ในสงครามโลกครั้งที่สอง วัตถุประสงค์เพื่อสนับสนุนแก่ทหารเยอรมันที่กำลังสู้รบในเมือง หยุดยั้งการต่อต้านของชาวดัตซ์และบีบบังคับให้ดัตซ์ยอมจำนน แม้ว่าการเจรจาก่อนหน้านี้ได้ส่งผลให้มีการยุติยิง การทิ้งระเบิดได้เกิดขึ้นอย่างไรก็ไม่ทราบ ในสถาพที่ยังคงมีการถกเถียงกันอยู่และการทำลายล้างในใจกลางเมืองเกือบทั้งหมดที่สุดในประวัติศาสตร์ มีผู้เสียชีวิตเกือบ 900 คน และทำให้คนอื่นๆ 85,000 คนกลายเป็นคนไร้บ้าน
ด้วยความสำเร็จทางจิตวิทยาและเชิงกายภาพจากการจู่โจม จากมุมมองของเยอรมัน,ภายใต้การนำโดยกองบัญชาการสูงสุดแห่งกองทัพอากาศลุฟท์วัฟเฟอ(Oberkommando der Luftwaffe-OKL) เพื่อข่มขู่ว่าจะทำลายเมืองยูเทรกต์ หากรัฐบาลดัตซ์ไม่ยอมจำนน ดัตซ์ก็ได้ตัดสินใจยอมจำนนในเช้ารุ่งขึ้น
จิโงกุ-โซชิ (พิพิธภัณฑสถานแห่งชาติโตเกียว)
จิโงกุโซชิ (地獄草紙 (jigokuzōji) "ม้วนกระดาษแห่งนรก") เป็นม้วนกระดาษ (เอมากิโมโนะ, 絵巻物) ที่ถูกเขียนขึ้นในญี่ปุ่น ช่วงปลายศตวรรษที่ 12 ซึ่งมีรายละเอียดเกี่ยวกับมหานรกทั้ง 8 และอนุนรกทั้ง 16 ในข้อความและรูปภาพ
กางเขนเถาองุ่น
กางเขนเถาองุ่น (ჯვარი ვაზისა), กางเขนนักบุญนีโน (წმინდა ნინოს ჯვარი) หรือ กางเขนจอร์เจีย (Georgian cross) เป็นสัญลักษณ์สำคัญของคริสต์จักรออร์ทอดอกซ์จอร์เจีย เชื่อกันว่ามีมาตั้งแต่คริสต์ศตวรรษที่ 4 ในสมัยที่ศาสนาคริสต์กลายเป็นศาสนาทางการในราชอาณาจักรไอบีเรีย (คาร์ทลี)
ลักษณะเด่นของกางเขนเถาองุ่นคือแขนแนวนอนที่เอียงลงเล็กน้อย ตามธรรมเนียมเชื่อว่ามาจากนักบุญนีโน สตรีชาวกัปปาโดกีอาผู้เผยแผ่ศาสนาคริสต์ในพื้นที่ที่ปัจจุบันคือภาคตะวันออกและภาคใต้ของจอร์เจียไปจนถึงภาคตะวันออกเฉียงเหนือของตุรกีในช่วงต้นคริสต์ศตวรรษที่ 4 โดยใช้กางเขนหน้าตาเช่นนี้ขณะออกเผยแผ่ศาสนา ตำนานเล่าว่านางได้รับกางเขนเถาองุ่นนี้เองจากพระนางพรหมจารีย์มารีย์ (ในขณะที่บางตำนานเล่าว่านางสร้างกางเขนนี้ขณะเดินทางไปมสเฆทา) นางปักกางเขนนี้ไว้ในผมของตนและนำกางเขนนี้ติดตัวไปด้วยขณะเดินทางไปยังจอร์เจีย อย่างไรก็ตาม ไม่ปรากฏหลักฐานภาพกางเขนที่มีแขนเอียงลงเช่นนี้จนกระทั่งสมัยใหม่ตอนต้น
ซิมโฟนีหมายเลข 40 (โมทซาร์ท)
ซิมโฟนีหมายเลข 40 ในบันไดเสียง จี ไมเนอร์ (Symphony No. 40 in G minor, KV. 550) ผลงานประพันธ์ของว็อล์ฟกัง อมาเดอุส โมทซาร์ทในปี ค.ศ. 1788 เป็นซิมโฟนีเพียงหนึ่งในสองชิ้นของโมทซาร์ทในบันไดเสียงจี ไมเนอร์
โมทซาร์ทแต่งซิมโฟนีหมายเลข 40 เสร็จเมื่อวันที่ 25 กรกฎาคม ค.ศ. 1788 ในเวลาใกล้เคียงกับที่เขาแต่งซิมโฟนีหมายเลข 39 และ หมายเลข 41 เสร็จ แต่ไม่มีหลักฐานปรากฏว่ามีการแสดงรอบปฐมทัศน์ที่ใด มีข้อสันนิษฐานว่าโมทซาร์ทได้จัดแสดงซิมโฟนีหมายเลข 40 นี้ ระหว่างออกตระเวนไปยังเดรสเดิน ไลพ์ซิจ ฟรังค์ฟวร์ทอัมไมน์ และเวียนนา ในช่วงประมาณ ค.ศ. 1789 ถึง 1791 และมีเอกสารลายมือโมทซาร์ทแสดงว่ามีการปรับปรุงการเรียบเรียงในช่วงนั้น
ซิมโฟนีชิ้นนี้มีอิทธิพลต่องานของเบโทเฟน โดยเฉพาะช่วงต้นของมูฟเมนต์ที่ 4 ซึ่งมีท่วงทำนองคล้ายคลึงกับมูฟเมนต์ที่ 3 ของซิมโฟนีหมายเลขห้าของบีโทเฟน
สถานีคาราวาน
สถานีคาราวาน ( kārvānsarā, kervansaray, Caravanserai) มักจะเป็นสิ่งก่อสร้างที่มีอิทธิพลจากเปอร์เชียที่ก่อสร้างเป็นที่พักเล็กข้างทางที่นักเดินทางสามารถใช้สำหรับการพักผ่อนให้หายเหนื่อยจากการเดินทาง สถานีคาราวานตั้งอยู่ได้จากการคมนาคมทางการค้า การติดต่อสื่อสาร และการเดินทางของผู้คนในเครือข่ายของเส้นทางการค้า (trade routes) ที่ครอบคลุมเอเชีย, แอฟริกาเหนือ และ ยุโรปตะวันออกเฉียงใต้ สถานีคาราวานอาจจะเป็นที่รู้จักในภาษาไทยด้วยชื่อเรียกว่า "โรงเตี๊ยม"
สถาปัตยกรรม
สถานีคาราวานส่วนใหญ่จะมีลักษณะเป็นสี่เหลี่ยมหรือผนังสี่เหลี่ยมรอบนอก และมีประตูใหญ่ประตูเดียวเพือให้สัตว์ที่มีสินค้าบรรทุกบนหลังเช่นอูฐเดินเข้าไปได้ ลานกลางสิ่งก่อสร้างมักจะเปิดขึ้นไปและผนังด้านในจะเป็นคูหา ช่อง หรือซอกเล็กๆ เรียงรายอยู่รอบๆ เพื่อให้เป็นที่พักของพ่อค้าและผู้รับใช้ สัตว์ และสินค้า
สถานีคาราวานจะมีน้ำให้คนและสัตว์ดื่ม ทำความสะอาดร่างกาย และ ทำการชำระ (วุฎูอ์) ก่อนการละหมาด บางครั้งที่หรูหน่อยก็อาจจะมีที่สำหรับอาบน้ำอย่างหรูหรา นอกจากนั้นก็ยังเป็นที่เก็บอาหารสำหรับสัตว์และมีร้านค้าสำหรับนักเดินทางเพื่อซื้อเสบียง หรือมีร้านค้าที่พ่อค้าสามารถขายสินค้าที่บรรทุกมาได้
วัดศรีสุนทร (จังหวัดภูเก็ต)
วัดศรีสุนทร เดิมชื่อ วัดบ้านพอน สร้างขึ้นเมื่อวันที่ 21 เมษายน พ.ศ. 2335 ด้านการศึกษา ทางวัดจัดให้มีการเรียนการสอนพระปริยัติธรรมเริ่มมาตั้งแต่ พ.ศ. 2469 นอกจากนี้ยังจัดให้มีห้องสมุดบริการประชาชน หน่วยฌาปนกิจสงเคราะห์ และโรงเรียนวัดศรีสุนทร วัดได้รับพระราชทานวิสุงคามสีมา เมื่อวันที่ 22 พฤศจิกายน พ.ศ. 2531
โฆษณาชวนเชื่อในประเทศญี่ปุ่น
การโฆษณาชวนเชื่อของประเทศญี่ปุ่นมีจุดเริ่มต้นมาจากก่อนสงครามโลกครั้งที่ 2 เมื่อญี่ปุ่นสามารถเอาชนะจักรวรรดิรัสเซียในช่วงสงครามรัสเซีย-ญี่ปุ่นในปี ค.ศ. 1905 และได้ทำการผนวกเกาหลีในปี ค.ศ. 1910 ทำให้ญี่ปุ่นกลายเป็นประเทศอภิมหาอำนาจในทวีปเอเชีย รัฐบาลญี่ปุ่นเริ่มปลูกฝังความชาตินิยมให้กับชาวญี่ปุ่นโดยเฉพาะลัทธิบูชิโด ในช่วงสงครามโลกครั้งที่ 2 มีชาวญี่ปุ่นหรือทหารญี่ปุ่นที่ถูกปลูกฝังในเรื่องชาตินิยมสุดโต่งซึ่งมีความเชื่อว่า"ญี่ปุ่นจะไม่ยอมแพ้ต่อจักรวรรดินิยมหรือฝ่ายสัมพันธมิตร แม้จะต้องถวายชีวิตจนตัวตาย" ซึ่งสิ่งเหล่านี้ทำให้ในหลายสมรภูมิรบในช่วงสงครามโลกครั้งที่ 2 ที่ญี่ปุ่นมักจะออกรบแบบถวายชีวิตหรือสู้จนตัวตายหรือที่เราเรียกว่า บันไซชาร์จ คือกลยุทธ์นึงที่ใช้การรบแบบคลื่นมนุษย์เป็นหลัก โฆษณาชวนเชื่อญี่ปุ่นยังถูกใช้อย่างมากในช่วงปลายสงครามหลักๆที่เห็นได้ชัดคือ ยุทธการไซปัน และ ยุทธการที่โอกินาวะ ที่มีประชาชนหรือชาวบ้านญี่ปุ่นกระทำการฆ่าตัวตายเพราะเชื่อว่าฝ่ายสหรัฐจะทำมิดีมิร้ายต่อตนเอง.
คณะกรรมการโอลิมปิกแห่งชาติสาธารณรัฐอิสลามอิหร่าน
คณะกรรมการโอลิมปิกแห่งชาติสาธารณรัฐอิสลามอิหร่าน เป็นคณะกรรมการโอลิมปิกแห่งชาติของประเทศอิหร่าน ก่อตั้งขึ้นในปี ค.ศ. 1947 เป็นสมาชิกของคณะกรรมการโอลิมปิกสากลและสภาโอลิมปิกแห่งเอเชีย ในปี ค.ศ. 1948 ได้มีการส่งคณะนักกีฬาเข้าร่วมการแข่งขันกีฬาโอลิมปิกฤดูร้อนที่ลอนดอน สหราชอาณาจักร
ปัจจุบันสำนักงานใหญ่ของคณะกรรมการโอลิมปิกโปแลนด์ตั้งอยู่ที่เตหะราน, ประเทศอิหร่าน โดยมีประธานคือ เรซอ แซเลฮี แอมีรี (Reza Salehi Amiri) ซึ่งรับตำแหน่งในเดือนมกราคม ค.ศ. 2018
แทยัง
หลังจากออกอัลบัมและเอกซ์เทนเดดเพลย์กับวงหลายชุด แทยังเริ่มทำกิจกรรมเดี่ยวในปี 2008 ด้วยการออกเอกซ์เทนเดดเพลย์ชุดแรกในชื่อ ฮอต อีพีดังกล่าวได้รับคำสรรเสริญจากนักวิจารณ์และได้รับรางวัลโคเรียนมิวสิกอะวอดส์ สาขาอัลบั้มอาร์แอนด์บีหรือโซลยอดเยี่ยม จากนั้นเขาออกสตูดิโออัลบัมชุดแรกชื่อ โซลาร์ (2010) ซึ่งทำยอดขายมากกว่าหนึ่งแสนชุด ตามด้วยอัลบัมชุดที่สอง ไรส์ (2014) ขึ้นถึงอันดับที่ 112 บนชาร์ต บิลบอร์ด 200 เคยเป็นอัลบัมของศิลปินเดี่ยวเกาหลีที่ทำอันดับสูงสุดบนชาร์ตนี้ ส่วนซิงเกิลนำอย่าง "อายส์, โนส, ลิปส์" ขึ้นถึงอันดับหนึ่งบนชาร์ต บิลบอร์ด เคป็อป ฮอต 100  และได้รับรางวัลเอ็มเน็ตเอเชียนมิวสิกอะวอดส์และโกลเดนดิสก์อะวอดส์ สาขาเพลงแห่งปี อัลบัมชุดที่สามของเขา ไวต์ไนต์ วางจำหน่ายในเดือนสิงหาคม 2017 การร้องเพลงของแทยังได้รับคำชมจากนักวิจารณ์ดนตรีและได้รับคำยกย่องให้เป็นหนึ่งในนักร้องที่ดีที่สุดในเกาหลีใต้
ทวินริงโมเตกิ
ทวินริงโมเตกิ (Twin Ring Motegi (ツインリンクもてぎ)) เป็นสนามรถแข่งมาตรฐานสากล ที่จังหวัดโทะชิงิ ประเทศญี่ปุ่นที่มีชื่อเสียงไปทั่วโลก ด้วยความพิเศษของสนามแห่งนี้ ที่สะท้อนวิธีคิดของอุตสาหกรรมการผลิตรถยนต์ของประเทศญี่ปุ่น เมื่อ 16 ปีที่ผ่านมาได้วางแผนและมองไกลไปถึงอีกทศวรรษข้างหน้า เพราะที่นี่เป็นสนามทดสอบรถยนต์ที่นึกถึงเทคโนโลยีในการผลิต รวมถึงสามารถตอบโจทย์การรักษาสิ่งแวดล้อมได้อย่างยั่งยืน สนามแห่งนี้ถูกสร้างลึกลงไปเป็นแอ่ง รอบล้อมด้วยภูเขา ด้วยแนวคิดตั้งแต่เมื่อ 16 ปีที่แล้วว่า การผลิตรถเพื่อนำมาทดสอบที่สนามแห่งนี้ต้องรักษาสิ่งแวดล้อมได้ โดยเฉพาะอย่างยิ่งต้องสามารถลดก๊าซคาร์บอนไดออกไซต์ลงได้ต่ำที่สุด เพราะนั่นจะหมายถึงกฎกติกาในการผลิตรถยนต์ที่จำเป็นในอนาคตนั่นเอง
ทวินริง โมเตกิ ตั้งอยู่ ณ เมืองโมเตกิ ในมณฑลโตชิกิ บนเทือกเขาฮักโกะซึ่งอยู่ทางทิศเหนือของกรุงโตเกียวประมาณ 100 กิโลเมตร ซึ่งแวดล้อมไปด้วยป่าและสายน้ำบริสุทธิ์ของแม่น้ำนาคากาวะจากเทือกเขานาสุ
แนวคิดหลักในการสร้างสนามแข่งทวินริง โมเตกิคือการอยู่ร่วมกับธรรมชาติ โดยพยายามรักษาธรรมชาติและผืนป่ารายรอบไว้ให้ได้มากที่สุด อีกทั้งยังรักษาระบบน้ำตามธรรมชาติ พยายามเพิ่มปริมาณป่าและต้นไม้ ใช้ทรัพยากรธรรมชาติอย่างคุ้มค่ามากที่สุด ทวินริง โมเตกิ ได้สร้างขึ้นให้กลมกลืนกับสภาพแวดล้อมซึ่งเป็นป่าโปร่ง และเทือกเขา ซึ่งหากไม่เข้ามาในทวินริงก็จะไม่ทราบเลยว่ามีสนามแข่งรถอยู่ที่นั่น
เทียวฮวยฮุ้ง
เทียวฮวยฮุ้งในภาษาจีนแต้จิ๋ว หรือเทียนฮวาเฟิ่นในภาษาจีนกลาง (天花粉, ) อยู่ในวงศ์ Cucurbitaceae พบในมณฑลเหอหนาน ซานตง เหอเป่ย ซานซี เป็นยาสมุนไพรจีนชนิดหนึ่ง ชื่อสามัญในภาษาอังกฤษคือ Chinese cucumber ซึ่งแปลตรงตัวว่าแตงกวาจีน และ Chinese snake gourd
รากแห้งเปลือกสีเหลืองอมขาวหรือน้ำตาลอ่อน เนื้อในเป็นสีเหลืองอ่อนหรือขาวใช้ทำยาแก้กระหายน้ำ ขับร้อน หัวของพืชชนิดนี้ในภาษาจีนกลางเรียกว่า tiān huā fěn ในตำรายาจีนใช้ระบายความร้อน โดยเฉพาะในปอด ขับเสมหะ แก้พิษ ขับหนอง ผลในภาษาจีนกลางเรียก guālóu (ภาษาจีน: 瓜蔞) ช่วย ขับเสมหะ ลดอาการแน่นหน้าอก ลดอาการบวมของฝี แต่การใช้งานที่ปลอดภัยต้องอยู่ภายใต้การดูแลของแพทย์
พระเจ้าโคกุกว็อนแห่งโคกูรยอ
พระเจ้าโคกุกว็อน (ไม่ทราบแน่ชัด-ค.ศ. 371, ครองราชย์ระหว่าง ค.ศ. 331-371) ทรงเป็นจักรพรรดิองค์ที่ 16 แห่งอาณาจักรโคกูรยอ พระองค์ทรงเสียท่าแก่กองทัพข้าศึกหลายครั้ง
ในปี ค.ศ. 342 เผ่าเสียนเป่ยบุกอาณาจักรโคกูรยอและกวาดต้อนผู้คนจำนวนประมาณ 50,000 คนไปยังเผ่าเสียนเป่ย ในคราวนี้พระชนนีของพระเจ้าโคกุกว็อนได้ทรงถูกจับไปด้วย
ก่อนหน้าที่พระองค์ขึ้นครองราชย์ อาณาจักรโคกูรยอรบชนะจีนและได้มณฑลนังนังซึ่งเป็นพื้นที่กั้นชายแดนระหว่างอาณาจักรโคกูรยอกับอาณาจักรแพ็กเจเอาไว้ ทำให้ในปี ค.ศ. 371 พระเจ้ากึนโชโกแห่งอาณาจักรแพ็กเจทรงจึงยกทัพจำนวน 30,000 คนมาตีอาณาจักรโคกูรยอ ผลการรบคือ โคกูรยอรบแพ้ ทัพแพ็กเจสามารถยึดเปียงยางได้และจับตัวพระเจ้าโคกุกว็อนไป มีผลทำให้อาณาจักรแพ็กเจขยายอำนาจขึ้นมาเหนือแม่น้ำฮั่น
หลังจากนั้นอาณาจักรโคกูรยอจึงฟื้นคืนอำนาจดังเดิมในสมัยพระเจ้าโซซูริม ซึ่งครองราชย์สืบต่อจากพระองค์
อ้างอิง
371
เฌอตินท์นารา พงศ์พีรเดช
เฌอตินท์นารา พงศ์พีรเดช (เกิดเมื่อวันที่ 2 สิงหาคม พ.ศ. 2539) เป็นนักแสดงและนางแบบชาวไทยในสังกัดช่อง 7 เอชดีเกิดที่จังหวัดขอนแก่นเริ่มเข้าสู่ในวงการบันเทิงจากเวทีการประกวด GSB Gen Campus Star ดาวมหาวิทยาลัยในตำแหน่งชนะเลิศและเป็นผู้เข้าแข่งขันเวทีการประกวดตัวแทนประจำภาคตะวันออกเฉียงเหนือต่อมาเธอมีผลงานถ่ายแบบและปกนิตยาสารอีกคับคั่งภายหลังเธอได้ลงนามสัญญาในฐานะนักแสดงช่อง 7 เอชดีเป็นที่รู้จักกันในบทบาท "หมอมินท์" จากละครเรื่อง เพลิงปริศนา แสดงคู่กับ พงศกร โตสุวรรณ และผลงานละครเรื่อง รักล้นแผง เป็นต้น
ประวัติ
จีน เฌอตินท์นารา เกิดเมื่อวันที่ 2 สิงหาคม พ.ศ. 2539 เป็นนักแสดงและนางแบบชาวไทยเกิดที่จังหวัดขอนแก่นสำเร็จจากการศึกษาปริญญาตรีคณะศิลปกรรมศาสตร์ สาขาศิลปะการแสดง แขนงการละคร มหาวิทยาลัยขอนแก่น
เส้นทางเข้าสู่ในวงการบันเทิง
จีน เฌอตินท์นารา เริ่มเข้าสู่ในวงการบันเทิงจากเวทีการประกวด GSB Gen Campus Star ดาวมหาวิทยาลัยในตำแหน่งชนะเลิศและเป็นผู้เข้าแข่งขันเวทีการประกวดตัวแทนประจำภาคตะวันออกเฉียงเหนือต่อมาเธอมีผลงานถ่ายแบบและปกนิตยาสารอีกคับคั่งภายหลังเธอได้ลงนามสัญญาในฐานะนักแสดงช่อง 7 เอชดีเป็นที่รู้จักกันในบทบาท "หมอมินท์" จากละครเรื่อง เพลิงปริศนา แสดงคู่กับ บอม พงศกร โตสุวรรณ
ในปี พ.ศ. 2564 จีน เฌอตินท์นารา มีผลงานและเป็นนางเอกในละครซิทคอมเรื่องแรก รักล้นแผง แสดงคู่กับ โหน ธนากร ศรีบรรจง ผลิตโดย บริษัท เฮาส์ ออฟ มรรค จำกัด โดยผู้จัด หนุ่ม สันติสุข พรหมศิริ เป็นละครแนวตลกคอมเมดี้และได้รับกระแสตอบรับที่ดีในขณะละครออกอากาศเป็นต้น
พิธีกร
ออนไลน์
ประกาศเบรดา
ประกาศเบรดา (Declaration of Breda) ลงวันที่ 4 เมษายน ค.ศ. 1660 เป็นประกาศพระราชโองการของพระเจ้าชาลส์ที่ 2 แห่งอังกฤษ ซึ่งในประกาศนี้พระองค์ทรงสัญญาจะพระราชทานอภัยโทษหมู่ให้แก่ความผิดอาญาที่กระทำลงในช่วงสงครามกลางเมืองอังกฤษและช่วงว่างระหว่างรัชกาล ถ้าผู้กระทำยอมรับนับถือพระเจ้าชาลส์ว่าเป็นพระมหากษัตริย์ที่ชอบด้วยกฎหมาย ทั้งทรงสัญญาจะให้สิทธิยึดหน่วงทรัพย์สินที่เจ้าของคนปัจจุบันได้ซื้อไว้ในช่วงเวลาดังกล่าว จะไม่ทรงเอาผิดทางศาสนา จะทรงชำระหนี้ที่ค้างอยู่ของสมาชิกในกองทัพ และจะบรรจุแม่ทัพนายกองกลับเข้าราชการ แต่ข้อสัญญาสามประการแรกสามารถแก้ไขเพิ่มเติมได้ด้วยพระราชบัญญัติของรัฐสภา
วัดมธุรวราราม
วัดมธุรวราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะพะงัน อำเภอเกาะพะงัน จังหวัดสุราษฎร์ธานี
วัดมธุรวราราม เดิมชื่อ วัดมะเดื่อหวาน ก่อตั้งเมื่อ พ.ศ. 2149 สมัยกรุงศรีอยุธยา ในรัชกาลสมเด็จพระเอกาทศรถ ได้รับพระราชทานวิสุงคามสีมาเมื่อ พ.ศ. 2239
ปูชนียวัตถุที่สำคัญ คือ พระพุทธรูปศิลายวง [ศิ-ลา-ยวง] หรือพระพุทธรูปหยกขาว ศิลปะเมืองมัณฑะเลย์ ประเทศพม่า อายุมากกว่า 100 ปี อัญเชิญมาจากพม่าพร้อมพระศิลายวงองค์อื่น ๆ ที่ประดิษฐานอยู่ในอำเภอเกาะสมุยและอำเภอเกาะพะงันรวมกัน 8 องค์ โดยวัดมธุรวราราม จัดสร้างพระวิหารประดิษฐานองค์พระศิลายวง นามว่า หลวงพ่อเพชร ให้ประชาชนกราบไหว้สักการะ ด้านหน้าของหลวงพ่อเพชรเป็นที่ประดิษฐานรอยพระพุทธบาทจำลอง ซึ่งต้องเดินขึ้นบันไดทอดยาวราว 180 ขั้น มีงานประเพณีนมัสการเป็นประจำทุกปี
วัดมธุรวราราม ถือเป็นวัดเก่าแก่ที่สุดของอำเภอเกาะพะงัน มีพระเกจิอาจารย์ที่มีชื่อเสียง หลายรุปด้วยกันเช่น พระครูวิบูลย์ธรรมสาร หลวงปู่เพชร วชิโร พระสมุห์เวียน สีลสาโร และพระครูสุภัทรธรรมาภิรม หลวงพ่อหลบ ธัมมวโร
สุริยุปราคา 18 สิงหาคม พ.ศ. 2411
ปรากฏการณ์สุริยุปราคาซึ่งเกิดขึ้นเมื่อวันที่ 18 สิงหาคม พ.ศ. 2411 ซึ่งพระบาทสมเด็จพระปรเมนทรรามาธิบดีศรีสินทรมหามงกุฎ พระจอมเกล้าเจ้าอยู่หัว ได้ทรงคำนวณปรากฏการณ์ดังกล่าวไว้ล่วงหน้าถึง2ปี และเสด็จไปทอดพระเนตรสุริยุปราคาครั้งนี้กับราชอาคันตุกะยังบ้านหว้ากอ จังหวัดประจวบคีรีขันธ์ จนได้ชื่อว่า "บิดาแห่งวิทยาศาสตร์ไทย" ส่วนประชาคมดาราศาสตร์สากลได้เรียกสุริยุปราคาในครั้งนี้ว่า "King of Siam's eclipse" (อุปราคาของพระเจ้ากรุงสยาม) เหตุการณ์ดังกล่าวยังนำไปสู่การค้นพบธาตุฮีเลียม โดย ปีแยร์ ฌ็องซ็อง กัปตันบุลล็อกได้สเก็ตช์ลักษณะของโคโรนาของดวงอาทิตย์ ขณะสังเกตการณ์จากทะเลเซเลบีส
การค้นพบฮีเลียม
นักดาราศาสตร์ ปีแยร์ ฌ็องซ็อง สังเกตสุริยุปราคาครั้งนี้จากคุนตูร์ รัฐไฮเดอราบัด อินเดียของอังกฤษ นับเป็นสุริยุปราคาเต็มดวงครั้งแรกนับตั้งแต่ทฤษฎีของกุสทัฟ เคียร์ชฮ็อฟซึ่งเสนอไว้เมื่อปี พ.ศ. 2402 ว่า เส้นเฟราน์โฮเฟอร์ในสเปกตรัมของดวงอาทิตย์มีความสัมพันธ์กับแถบเปล่งแสงของธาตุเคมีต่างชนิดที่มีอยู่ในดวงอาทิตย์ ฌ็องซ็องสังเกตการณ์สุริยุปราคาดังกล่าวด้วยสเปกโตรมิเตอร์ เขาสังเกตพบแถบสีเหลืองสว่าง (ความยาวคลื่น 587.49 นาโนเมตร) ในสเปกตรัมของเปลวสุริยะซึ่งไม่อาจเป็นธาตุโซเดียมอย่างที่เคยสันนิษฐานไว้เดิมได้ และในภายหลัง ก็สามารถสังเกตพบแถบเดิมโดยไม่จำเป็นต้องสังเกตในช่วงที่เกิดสุริยุปราคาขึ้นก่อน ผลแบบเดียวกันยังถูกพบโดยนักดาราศาสตร์ชาวอังกฤษ นอร์แมน ล็อกเยอร์ และทั้งการสื่อสารของฌ็องซ็องและล็อกเยอร์ถูกนำเสนอไปยังสถาบันวิทยาศาสตร์ฝรั่งเศสเมื่อวันที่ 26 ตุลาคม พ.ศ. 2411